ประกาศสำนักงานปลัดกระทรวงพาณิชย์เรื่องการกำหนดโครงสร้าง การจัดองค์การ สรุปอำนาจหน้าที่ วิธีดำเนินงานและสถานที่ติดต่อขอรับข้อมูลข่าวสารของสำนักงานปลัดกระทรวงพาณิชย์[๑] ตามที่มีกฎกระทรวงแบ่งส่วนราชการสำนักงานปลัดกระทรวงกระทรวงพาณิชย์ พ.ศ. ๒๕๖๐ เพื่อปรับปรุงการแบ่งส่วนราชการและหน้าที่และอำนาจของสำนักงานปลัดกระทรวงพาณิชย์เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไปอันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้นนั้นเพื่อปฏิบัติให้เป็นไปตามมาตรา๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐จึงยกเลิกประกาศสำนักงานปลัดกระทรวงพาณิชย์ เรื่อง กำหนดโครงสร้าง อำนาจหน้าที่ และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงพาณิชย์ลงวันที่ ๒๙ พฤษภาคม ๒๕๔๖ และให้การกำหนดโครงสร้าง การจัดองค์การ สรุปอำนาจหน้าที่ วิธีดำเนินงานและสถานที่ติดต่อขอรับข้อมูลข่าวสารของสำนักงานปลัดกระทรวงพาณิชย์ เป็นดังนี้๑. ให้สำนักงานปลัดกระทรวง กระทรวงพาณิชย์มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงานจัดสรรทรัพยากร และบริหารราชการทั่วไปของกระทรวงเพื่อให้บรรลุเป้าหมายและเกิดผลสัมฤทธิ์ตามภารกิจของกระทรวงโดยให้มีหน้าที่และอำนาจ ดังต่อไปนี้(๑) ศึกษา วิเคราะห์และจัดทำข้อมูลเพื่อเสนอแนะรัฐมนตรี สำหรับใช้ในการกำหนดนโยบาย เป้าหมายและผลสัมฤทธิ์ของกระทรวง(๒)พัฒนายุทธศาสตร์การบริหารของกระทรวงและแปลงนโยบายเป็นแนวทางและแผนการปฏิบัติงาน(๓)จัดทำและพัฒนาระบบข้อมูลเศรษฐกิจการค้าพัฒนาเทคโนโลยีสารสนเทศและเป็นศูนย์ข้อมูลกลางของกระทรวง(๔) ประสานการบริหารราชการและปฏิบัติงานที่อยู่ในหน้าที่และอำนาจของกระทรวงในส่วนกลาง ส่วนภูมิภาคและต่างประเทศ รวมทั้งสนับสนุนการตรวจราชการ(๕) กำกับ เร่งรัด ติดตามและประเมินผล รวมทั้งประสานการปฏิบัติงานของหน่วยงานในสังกัดกระทรวง(๖)จัดสรรและบริหารทรัพยากรของกระทรวง เพื่อให้เกิดการประหยัด คุ้มค่า และสมประโยชน์(๗) ดูแลงานประชาสัมพันธ์การต่างประเทศ และพัฒนาปรับปรุงกฎหมายที่เกี่ยวข้องให้ทันสมัย(๘)ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย๒. ให้แบ่งส่วนราชการสำนักงานปลัดกระทรวงกระทรวงพาณิชย์ ดังต่อไปนี้ก. ราชการบริหารส่วนกลาง(๑)กองกลาง(๒)กองตรวจราชการ(๓)กองบริหารการคลัง(๔)กองบริหารการพาณิชย์ภูมิภาค(๕)กองบริหารทรัพยากรบุคคล(๖)กองยุทธศาสตร์และแผนงาน(๗)ศูนย์เทคโนโลยีสารสนเทศและการสื่อสาร(๘)สถาบันกรมพระจันทบุรีนฤนาถ(๙)สำนักงานพาณิชย์ในต่างประเทศตามที่รัฐมนตรีประกาศกำหนด(๑๐)คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลกตามที่รัฐมนตรีประกาศกำหนดข. ราชการบริหารส่วนภูมิภาคสำนักงานพาณิชย์จังหวัด๓. ในสำนักงานปลัดกระทรวง กระทรวงพาณิชย์ให้มีกลุ่มกฎหมาย เพื่อสนับสนุนการปฏิบัติงานด้านกฎหมายและระเบียบของสำนักงานปลัดกระทรวงและกระทรวงรับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้(๑)ศึกษา วิเคราะห์ ปรับปรุง และพัฒนากฎหมายและระเบียบของกระทรวง(๒)ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครองและงานคดีอื่นที่อยู่ในหน้าที่และอำนาจของสำนักงานปลัดกระทรวงและกระทรวง(๓)ให้คำปรึกษา แนะนำและปฏิบัติงานร่วมกับหน่วยงานอื่นที่เกี่ยวข้องกับกฎหมายที่อยู่ในหน้าที่และอำนาจของกระทรวงและจัดทำคู่มือเผยแพร่การปฏิบัติงานตามกฎหมายและระเบียบที่เกี่ยวข้อง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔. ในสำนักงานปลัดกระทรวงกระทรวงพาณิชย์ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวงและสนับสนุนการปฏิบัติงานของสำนักงานปลัดกระทรวงและกระทรวงรับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้(๑)ดำเนินการเกี่ยวกับการตรวจสอบด้านการบริหาร การเงินและการบัญชีของสำนักงานปลัดกระทรวงและกระทรวง(๒)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๕. ในสำนักงานปลัดกระทรวง กระทรวงพาณิชย์ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์มีประสิทธิภาพและคุ้มค่ารับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้(๑)เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง(๒) ติดตาม ประเมินผลและจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง(๓)ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานในสังกัดสำนักงานปลัดกระทรวงและกระทรวง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๖. ในสำนักงานปลัดกระทรวง กระทรวงพาณิชย์ให้มีศูนย์ปฏิบัติการต่อต้านการทุจริตเพื่อทำหน้าที่หลักเป็นศูนย์กลางในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในกระทรวง รับผิดชอบงานขึ้นตรงต่อปลัดกระทรวงโดยมีหน้าที่และอำนาจ ดังต่อไปนี้(๑) เสนอแนะแก่ปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัดรวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริตมาตรการป้องกันและปราบปรามการทุจริตภาครัฐและนโยบายของรัฐบาลที่เกี่ยวข้องเสนอต่อปลัดกระทรวง(๒) ประสานงาน เร่งรัด และกำกับให้ส่วนราชการในสังกัดดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ(๓)รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการและส่งต่อไปยังส่วนราชการและหน่วยงานที่เกี่ยวข้อง(๔)คุ้มครองจริยธรรมตามประมวลจริยธรรมข้าราชการพลเรือน(๕) ประสานงาน เร่งรัดและติดตามเกี่ยวกับการดำเนินการตาม (๓) และ (๔) และร่วมมือในการป้องกันและปราบปรามการทุจริตและประพฤติมิชอบกับส่วนราชการและหน่วยงานที่เกี่ยวข้อง(๖) ติดตาม ประเมินผลและจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดและการคุ้มครองจริยธรรมเสนอต่อปลัดกระทรวงและหน่วยงานที่เกี่ยวข้อง(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๗. กองกลาง มีหน้าที่และอำนาจ ดังต่อไปนี้(๑)ปฏิบัติงานสารบรรณของสำนักงานปลัดกระทรวงและกระทรวง(๒)ดำเนินการเกี่ยวกับงานช่วยอำนวยการและงานเลขานุการของสำนักงานปลัดกระทรวง(๓) ประชาสัมพันธ์และเผยแพร่กิจกรรมและข้อมูลข่าวสารของหน่วยงานในสังกัดกระทรวง(๔)ดำเนินการเกี่ยวกับงานวิเทศสัมพันธ์และพิธีการรับรอง(๕)บริหารงานทั่วไปของสำนักงานปลัดกระทรวงและกระทรวงซึ่งมิได้กำหนดให้เป็นหน้าที่และอำนาจของส่วนราชการใดในสังกัดกระทรวงโดยเฉพาะ(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๘. กองตรวจราชการมีหน้าที่และอำนาจดังต่อไปนี้(๑)สนับสนุนการตรวจราชการของผู้ตรวจราชการกระทรวงให้เป็นไปตามแผนการตรวจราชการประจำปีของกระทรวงและการตรวจราชการแบบบูรณาการของผู้ตรวจราชการ(๒)พัฒนาและวางระบบเพื่อสนับสนุนการตรวจราชการของผู้ตรวจราชการกระทรวง(๓)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๙. กองบริหารการคลัง มีหน้าที่และอำนาจดังต่อไปนี้(๑) จัดทำแผนการบริหารงบประมาณของสำนักงานปลัดกระทรวงและกระทรวง(๒) ดำเนินการเกี่ยวกับการเงินการบัญชี การงบประมาณ การพัสดุ อาคารสถานที่ และยานพาหนะของสำนักงานปลัดกระทรวง(๓)ดำเนินการเกี่ยวกับการบริหารจัดการอาคารสถานที่ของกระทรวง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๐. กองบริหารการพาณิชย์ภูมิภาคมีหน้าที่และอำนาจ ดังต่อไปนี้(๑) จัดทำและพัฒนาแผนยุทธศาสตร์การค้าจังหวัดและกลุ่มจังหวัดให้สอดคล้องและเชื่อมโยงกับยุทธศาสตร์กระทรวงและสำนักงานปลัดกระทรวงและแปลงแผนยุทธศาสตร์การค้าดังกล่าวไปสู่การปฏิบัติ(๒)ส่งเสริมและประสานความร่วมมือภาครัฐและภาคเอกชนเพื่อการพัฒนาเศรษฐกิจการค้าในภูมิภาค(๓) ศึกษา วิเคราะห์ วิจัยรวบรวม และพัฒนาข้อมูลสารสนเทศด้านเศรษฐกิจการค้าในภูมิภาครวมทั้งสนับสนุนข้อมูลแก่หน่วยงานที่เกี่ยวข้องและบริการประชาชนในพื้นที่(๔) สนับสนุน ส่งเสริมและพัฒนากลไกการบริหารงานพาณิชย์ในส่วนภูมิภาคให้มีประสิทธิภาพ(๕)ติดตามและประเมินผลการปฏิบัติราชการของสำนักงานพาณิชย์จังหวัด(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๑. กองบริหารทรัพยากรบุคคล มีหน้าที่และอำนาจดังต่อไปนี้(๑)จัดทำยุทธศาสตร์และแผนการบริหารทรัพยากรบุคคลของสำนักงานปลัดกระทรวงและกระทรวง(๒) ดำเนินการเกี่ยวกับการบริหารทรัพยากรบุคคลของสำ นักงานปลัดกระทรวงและกระทรวง(๓)ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงานปลัดกระทรวงและกระทรวง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๒. กองยุทธศาสตร์และแผนงาน มีหน้าที่และอำนาจดังต่อไปนี้(๑)จัดทำและพัฒนาแผนยุทธศาสตร์และแผนปฏิบัติราชการของสำนักงานปลัดกระทรวงและกระทรวงรวมทั้งประสานแผนปฏิบัติราชการของสำนักงานปลัดกระทรวงและกระทรวงไปสู่การปฏิบัติให้สอดคล้องเชื่อมโยงกับนโยบายของรัฐบาลแผนการบริหารราชการแผ่นดิน และยุทธศาสตร์การจัดสรรงบประมาณ(๒) ศึกษาวิเคราะห์ และวิจัยปัจจัยทางเศรษฐกิจที่มีผลกระทบต่อการพาณิชย์เพื่อจัดทำข้อเสนอเชิงกลยุทธ์(๓)จัดทำกรอบแนวทางและจัดทำข้อมูล ข้อเสนอประกอบการจัดทำแผนงบประมาณเชิงยุทธศาสตร์รวมทั้งจัดทำแผนบูรณาการในด้านการพาณิชย์(๔)ติดตามและประเมินผลการดำเนินงานตามแผนยุทธศาสตร์และแผนปฏิบัติราชการของสำนักงานปลัดกระทรวงและกระทรวง(๕) เสนอแนะนโยบายในการส่งเสริมพัฒนา และสนับสนุนการปฏิบัติราชการของสำนักงานพาณิชย์ในต่างประเทศคณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลก(๖) ปฏิบัติงาน ประสานและสนับสนุนการดำ เนินงานตามนโยบายของรัฐบาลและโครงการพิเศษ(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๓. ศูนย์เทคโนโลยีสารสนเทศและการสื่อสารมีหน้าที่และอำนาจ ดังต่อไปนี้(๑)จัดทำแผนแม่บทและแผนปฏิบัติการเทคโนโลยีสารสนเทศและการสื่อสารของสำนักงานปลัดกระทรวงและกระทรวง(๒)บริหารจัดการและพัฒนาโครงสร้างพื้นฐานด้านเครือข่ายและระบบงานสารสนเทศของสำนักงานปลัดกระทรวงและกระทรวง(๓) จัดทำและพัฒนาระบบงานศูนย์สารสนเทศทางการค้ารวมทั้งสนับสนุนข้อมูลแก่หน่วยงานที่เกี่ยวข้องและบริการประชาชน(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๔. สถาบันกรมพระจันทบุรีนฤนาถมีหน้าที่และอำนาจ ดังต่อไปนี้(๑)จัดทำยุทธศาสตร์และแผนการพัฒนาทรัพยากรบุคคลของสำนักงานปลัดกระทรวงและกระทรวง(๒)ดำเนินการเกี่ยวกับการพัฒนาและฝึกอบรมทรัพยากรบุคคลของสำนักงานปลัดกระทรวงและกระทรวง(๓)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๕. สำนักงานพาณิชย์ในต่างประเทศมีหน้าที่และอำนาจ ดังต่อไปนี้(๑)เสนอความเห็นเกี่ยวกับสถานการณ์ด้านการพาณิชย์ เพื่อประกอบการกำหนดนโยบายวางแผนและแก้ไขปัญหาการค้าระหว่างประเทศ(๒)ประสานงานกับผู้นำเข้าและผู้ส่งออกเพื่อแก้ปัญหาและข้อพิพาททางการค้า(๓) ดำเนินการเกี่ยวกับการดูแลปกป้อง และคุ้มครองผลประโยชน์ของประเทศไทยในด้านการค้าการลงทุนกับต่างประเทศ(๔) ประสานงานกับส่วนราชการรัฐวิสาหกิจ องค์การมหาชน หน่วยงานของรัฐ และภาคเอกชนในการจัดหารวบรวมและเผยแพร่ข้อมูลทางการค้า(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๖. คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลกมีหน้าที่และอำนาจ ดังต่อไปนี้(๑) ดำเนินการเกี่ยวกับการดูแลปกป้อง และคุ้มครองผลประโยชน์ด้านการค้าของประเทศไทยรวมทั้งเสนอความเห็นเพื่อประกอบการกำหนดนโยบายภายใต้กรอบองค์การการค้าโลกและองค์การทรัพย์สินทางปัญญาโลก(๒) ปฏิบัติงานในฐานะผู้แทนของประเทศไทยในการเจรจาทางการค้าในกรอบองค์การการค้าโลกและองค์การทรัพย์สินทางปัญญาโลกอย่างเป็นทางการและไม่เป็นทางการ(๓)ประสานความร่วมมือด้านการค้าและด้านทรัพย์สินทางปัญญาระหว่างประเทศไทยกับองค์การการค้าโลกและองค์การทรัพย์สินทางปัญญาโลก(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๗. สำนักงานพาณิชย์จังหวัด มีหน้าที่และอำนาจดังต่อไปนี้(๑)ปฏิบัติหน้าที่ในฐานะตัวแทนของกระทรวงในส่วนภูมิภาครวมทั้งประสานและสนับสนุนการปฏิบัติงานด้านการพาณิชย์ในเขตพื้นที่จังหวัดและกลุ่มจังหวัด(๒) ศึกษา วิเคราะห์และจัดทำแผนส่งเสริมและพัฒนาเศรษฐกิจการค้าของจังหวัดและกลุ่มจังหวัดให้สอดคล้องกับนโยบายกระทรวงและยุทธศาสตร์การค้าจังหวัดและกลุ่มจังหวัด(๓)ดำเนินการตามแผนส่งเสริมและพัฒนาเศรษฐกิจการค้าของจังหวัดและกลุ่มจังหวัด ตลอดจนกำกับดูแล ติดตามและประเมินผลตามนโยบายและยุทธศาสตร์การค้าจังหวัดและกลุ่มจังหวัดและแผนการปฏิบัติราชการในเขตพื้นที่จังหวัดและกลุ่มจังหวัด(๔)ส่งเสริมและพัฒนาผู้ประกอบธุรกิจการค้าของจังหวัด(๕) กำกับ ดูแล ส่งเสริมและพัฒนาการค้าในจังหวัดให้เชื่อมโยงกับการค้าชายแดนและการค้าในภูมิภาค(๖)ส่งเสริมการจดทะเบียนทรัพย์สินทางปัญญาการสร้างสรรค์และใช้ประโยชน์ทรัพย์สินทางปัญญาในเชิงพาณิชย์ในระดับพื้นที่(๗)กำหนดแนวทางและข้อเสนอแนะการแก้ไขปัญหาเศรษฐกิจการค้า การตลาด สินค้าและบริการของจังหวัดโดยประสานความร่วมมือกับหน่วยงานภาครัฐและภาคเอกชน(๘) จัดทำข้อมูลราคาดัชนีเศรษฐกิจการค้า และเป็นศูนย์ข้อมูลด้านเศรษฐกิจการค้าในระดับจังหวัด(๙)ปฏิบัติงานตามกฎหมายในความรับผิดชอบของกระทรวงซึ่งกำหนดให้เป็นหน้าที่และอำนาจของผู้ว่าราชการจังหวัดหรือตามที่ได้รับมอบหมาย(๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๑๘. สถานที่ติดต่อขอรับข้อมูลข่าวสารหรือคำแนะนำในการติดต่อกับหน่วยงานในสังกัดสำนักงานปลัดกระทรวงพาณิชย์ ดังต่อไปนี้(๑) ส่วนกลางติดต่อขอรับข้อมูลข่าวสาร ณ ศูนย์บริการข้อมูลข่าวสารตั้งอยู่ที่ห้องสมุดกระทรวงพาณิชย์ ชั้น ๓ สำนักงานปลัดกระทรวงพาณิชย์ เลขที่ ๕๖๓ถนนนนทบุรี ตำบลบางกระสอ อำเภอเมืองนนทบุรี จังหวัดนนทบุรี ๑๑๐๐๐ โทรศัพท์ ๐๒ -๕๐๗ ๖๓๕๒ และ ๐๒ - ๕๐๗ ๖๒๙๕(๒) ส่วนภูมิภาคติดต่อขอรับข้อมูลข่าวสารได้ที่ ศูนย์บริการข้อมูลข่าวสาร ณสำนักงานพาณิชย์จังหวัด แห่งท้องที่จึงประกาศให้ทราบโดยทั่วกันประกาศณ วันที่ ๑๙ เมษายน พ.ศ. ๒๕๖๑นันทวัลย์ศกุนตนาคปลัดกระทรวงพาณิชย์พิมพ์มาดา/จัดทำ๑๔มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๕ ง/หน้า ๑/๘ พฤษภาคม ๒๕๖๑